
Maatietopalvelu
Kyselyvastaus
Asiakirjan tunnus: KT1433
Päivämäärä: 29.10.2026
Julkisuus: Julkinen 

Myanmar / Kachinin osavaltion turvallisuus- ja humanitaarinen tilanne
Myanmar / Security and humanitarian situation in the Kachin state

Kysymykset
1) Millainen on Kachinin osavaltion turvallisuus- ja humanitaarinen tilanne?
2) Millainen on Bhamon piirikunnan ja kaupungin turvallisuus- ja humanitaarinen tilanne?
3) Millainen on Yangonista/Mandalaysta Bhamoon vievän matkareitin turvallisuustilanne?
Questions
1) What is the security and humanitarian situation in the Kachin state?
2) What is the security and humanitarian situation in the district and township of Bhamo?
3) What is the security situation on the travel route from Yangon/Mandalay to Bhamo?

[bookmark: _Hlk129259295]Myanmarin poliittista, turvallisuus- ja humanitaarista tilannetta on käsitelty Maatietopalvelun aiemmassa kyselyvastauksessa: Myanmar / Päivitys: Yleinen poliittinen tilanne, turvallisuustilanne ja humanitaarinen tilanne, vuosien 2024–2025 tiedot[footnoteRef:1]. Tässä vastauksessa keskitytään Kachinin osavaltion tilanteeseen. [1:  Maatietopalvelu 24.3.2026.] 

Millainen on Kachinin osavaltion turvallisuus- ja humanitaarinen tilanne?
Myanmarissa on helmikuun 2021 sotilasvallankaappauksesta lähtien ollut käynnissä aktiivinen maan sisäinen konflikti, jossa sotilashallinto taistelee samanaikaisesti usealla rintamalla aseellisia kapinallisryhmiä vastaan. Vuonna 2026 Myanmarissa toimii neljä johtavaa, etnisten vähemmistöjen muodostamaa vastarintaryhmittymää (People’s Defence Forces, PDF)[footnoteRef:2]: Rohingya-vähemmistön Arakan Army (AA) lännessä, Chin National Defence Force (CNDF) maan luoteisosassa, Kachin Independence Army (KIA) pohjoisessa ja Karen National Liberation Army (KNLA) maan kaakkoisosassa.[footnoteRef:3] Vielä vuonna 2025 Shanissa ja Mandalayssa aktiivisesti toimineita Myanmar National Democratic Alliance Armya (MNDAA) ja Ta’ang National Liberation Armya (TNLA) vastaan käydyt taistelut ovat pääosin rauhoittuneet tulitaukosopimusten seurauksena.[footnoteRef:4] Kachinin osavaltio on kuulunut vuosina 2025–2026 Sagaingin, Mandalayn, Magwayn, Anyarin ja Rakhinen ohella Myanmarin aktiivisimpien taistelualueiden joukkoon.[footnoteRef:5]  [2:  Tarkempia kuvauksia Myanmarissa toimivista aseellisista kapinallisryhmistä voi lukea ACLED 26.11.2024 ja Geopolitical Monitor 27.2.2024.]  [3:  Geneva Academy/ War Watch 13.10.2026; International Crisis Group 3.6.2026.]  [4:  Geneva Academy/ War Watch 01/2026, s. 325–326; International Crisis Group 3.6.2026; IISS 08/2025.]  [5:  DMG 17.10.2026.] 

Aluehallinta
Myanmarin pohjoisimmat, Kachinin ja Shanin osavaltioihin kuuluvat alueet päätyivät vuoteen 2024 mennessä vahvasti kapinallisten hallintaan.[footnoteRef:6] Kachin Independence Army (KIA) sai vallattua vuoteen 2025 mennessä yli 300 sotilastukikohtaa ja 15 kaupunkia Kachinissa, Shanissa ja Sagaingissa. KIAn hallinnassa ovat olleet myös yhtä lukuun ottamatta kaikki Kiinan rajanylityspaikat ja taloudellisesti merkittävät kaivosalueet.[footnoteRef:7] Myanmarin juntta on julistanut sotatilan 55 kaupunkiin, joissa se on menettänyt aluehallinnan ja joissa käydään aktiivisia taisteluita. Näiden alueiden joukkoon kuuluvat lokakuussa 2026 Sumbrapumin, Shwegun, Injangyangin, Hswalaw’n ja Chipwen piirikunnat Kachinissa.[footnoteRef:8] KIA hallitsee edelleen vahvasti Kiinan rajalla 16 piirikuntaa. joissa sijaitsee taloudellisesti merkittäviä resursseja, kuten jadekaivokset Hpakantissa ja harvinaisten metallien esiintymät Pangwassa. Viimeaikaiset taistelut ovat keskittyneet Bhamon piirikunnan ympäristöön.[footnoteRef:9] [6:  SAC-M 3.5.2024, s. 13. ]  [7:  CSIS 22.7.2025.]  [8:  DMG 19.10.2026.]  [9:  Shan News 26.6.2026.] 

Vuonna 1962 perustettu Kachin Independence Army (KIA) on Kachin Independence Organisationin (KIO) aseellinen siipi, joka toimii pohjoisissa Kachinin ja Shanin osavaltioissa. KIAn pyrkimys on vapauttaa kaikki Kachin-kansan kotimaana pidetyt alueet niin kuin ne olivat ennen Ison-Britannian siirtomaavaltaa ja perustaa autonominen Kachinin valtio, johon kuuluu alueita Kachinin osavaltion lisäksi myös Sagaingsta ja Shanista. KIA rahoittaa toimintansa kaupankäynnillä Kiinan kanssa sekä keräämällä veroja paikallisväestöltä.[footnoteRef:10] KIA ylläpitää omaa rinnakkaista hallintojärjestelmää vallassaan olevilla alueilla, joissa sillä on käytössä oma siviilihallinto, opetussuunnitelma, terveydenhuoltojärjestelmä ja muuta sosiaalista, kulttuurista ja humanitaarista toimintaa.[footnoteRef:11] International Crisis Group pitää kesäkuun 2026 arviossaan KIAa Arakan Armyn ohella sotilaallisesti kyvykkäimpänä ja parhaimmin rahoitettuna vastarintaryhmänä Myanmarissa.[footnoteRef:12] [10:  CSIS 22.7.2025; Geopolitical Monitor 27.2.2024.]  [11:  Meehan, Sadan & Lawn 06/2025, s. 5.]  [12:  International Crisis Group 3.6.2026.] 

Sodankäynnin keinot
Yhdistyneiden kansakuntien (YK) Myanmarin tilannetta seuraava ihmisoikeustarkkailija kuvaa maan hallinnon pääasiallisina sodankäynnin keinoina ilmaiskuihin turvautumista maajoukkojen riittämättömyyden takia, laajamittaisia tuhopolttoja vastarinta-alueilla sekä poikkeuksellisen runsasta maamiinojen käyttöä.[footnoteRef:13] Myanmarin sotilashallinnon tekemien ilmaiskujen määrät ovat lisääntyneet vuosi vuodelta[footnoteRef:14], ja niiden arvioidaan tappaneen yli 4000 ihmistä vuosina 2021 – 2025.[footnoteRef:15] Data for Myanmar -järjestön raportoinnin mukaan Myanmarin sotilashallinto on helmikuun 2021 vallankaappauksen jälkeen polttanut yli 120 000 siviileille kuuluvaa kotia maan aktiivisimmilla taistelualueilla. Valtaosa poltetuista kodeista (lähes 80 000) sijaitsee Sagaingin osavaltiossa, mutta merkittävästi siviiliasuntoja on tuhottu myös Magwayssa (yli 18 000), Mandalayssa (yli 12 000), Rakhinessa (yli 6000), Bagossa (2000), Kachinissa (1985), Chinissa (1963) ja Tanintharyissa (1951). Lopuissa maakunnissa poltettuja koteja on yhteensä alle 2500.[footnoteRef:16]  [13:  UN HRC 4.3.2026, kohta 42–48.]  [14:  2021: 9, 2022: 139, 2023: 290, 2024: 810, 2025: 1140.]  [15:  UN HRC 4.3.2026, kohta 44–45. ]  [16:  Data for Myanmar 04/2026, s. 3.] 

Vuosina 2024–2025 Myanmarissa on kuollut maailman maista eniten[footnoteRef:17] ihmisiä maamiinojen räjähdyksiin. Myanmarin sotilashallinnon maamiinojen käytön sekä niiden aiheuttaman kuolleisuuden on raportoitu lisääntyneen huomattavasti vuosien 2024–2025 aikana[footnoteRef:18], minkä lisäksi myös kapinallisryhmät ovat turvautuneet maamiinoihin.[footnoteRef:19] Räjähdesaasteiden arvioitiin levinneen noin 65 prosenttiin Myanmarin piirikunnista lokakuuhun 2025 mennessä, kun saastuneiden alueiden määrä kaksi vuotta aiemmin oli 190 piirikuntaa.[footnoteRef:20] Vuoden 2026 ensimmäisen puoliskon aikana eniten maamiinojen uhreja raportoitiin Shanissa (109), Magwayssa (80) ja Mandalayssa (68).[footnoteRef:21] Kachinin osavaltio ei saatavilla olevan raportoinnin perusteella kuulu räjähdesaasteista kaikkein eniten kärsiviin alueisiin.[footnoteRef:22] [17:  Vuonna 2024 kuolleita oli yli 2000, mikä on kaksinkertainen määrä verrattuna seuraavaan maahan listalla (Syyriassa 1015) ja yli 60 prosenttia koko maailman maamiinojen uhreista.]  [18:  Vuonna 2022 maamiinojen aiheuttamia kuolonuhreja oli Myanmarissa 545, 1003 vuonna 2023 ja 2029 vuonna 2024.]  [19:  ICBL-CMC 12/2025, s. 28, 53, 97–99.]  [20:  ICBL-CMC 12/2025, s. 71.]  [21:  UNICEF 09/2026.]  [22:  OCHA 12/2025, s. 7; UNICEF 09/2026.] 

Konfliktin intensiteetti 
Konfliktitietokanta ACLED (The Armed Conflict Location & Event Data Project)[footnoteRef:23] luokittelee Myanmarin sisällissodan maailman hajautuneimmaksi konfliktiksi, jossa on yli 1200 väkivaltaisuuksiin osallistunutta osapuolta.[footnoteRef:24] Vuonna 2024 ACLED listasi 13 110 turvallisuusvälikohtausta, jotka koostuivat räjähde- ja ilmaiskuista (6027), taisteluista (5284) sekä väkivallasta siviilejä vastaan (1799). Vuonna 2025 ACLED tilastoi Myanmarissa 11 362 turvallisuusvälikohtausta[footnoteRef:25], jotka koostuivat räjähde- ja ilmaiskuista (5227), taisteluista (4285) sekä väkivallasta siviilejä vastaan (1848).[footnoteRef:26] 23.10. mennessä vuonna 2026 ACLED on listannut maassa 7971 turvallisuusvälikohtausta, jotka koostuivat räjähde- ja ilmaiskuista (3683), taisteluista (2718) sekä väkivallasta siviilejä vastaan (1570).[footnoteRef:27]  [23:  ACLED tuottaa tietoa turvallisuusvälikohtauksista eli väkivaltaisista tapahtumista useista maista. ACLEDin tietokannassa eritellään välikohtaukset mm. niiden tyypin, ajankohdan, osapuolten, sijainnin ja surmansa saaneiden määrän mukaan. Tietokanta perustuu avoimiin lähteisiin ja aineistoa kerätään pääasiassa paikallisista, kansallisista ja kansainvälisistä uutisista. Myanmarin osalta useimmin viitatut lähteet koostuvat sotilasjuntan vallankaappauksen jälkeen kieltämistä paikallisista mediayhtiöistä, kuten Democratic Voice of Burma ja Myanmar Now, laajemmin Aasian maista uutisoivasta RFA (Radio Free Asia) -mediasta, pienemmistä paikallistason medioista, sekä varjohallitus NUG:n puolustusministeriön julkaisemista tiedoista. (ACLED 28.10.2026; PRIO 12.6.2023, s. 26).]  [24:  ACLED 2025.]  [25:  ACLED raportoi Myanmaria enemmän väkivaltaisuuksia ainoastaan Ukrainassa (noin 72 000), Venäjällä (noin 17 000) ja Palestiinassa (noin 15 000). (ACLED 2025.)]  [26:  ACLED 28.10.2026.]  [27:  ACLED 28.10.2026. Luvut koostuivat räjähdeiskuista, taisteluista ja siviilejä vastaan kohdistetusta väkivallasta.] 

YK:n heinäkuun 2026 aseellisen selkkauksen vakavuutta mittaavan viisiportaisen luokituksen mukaan Kachinin maakunnassa Bhamon, Mansin, Momaukin ja Waingmaw’n piirikunnat kuuluivat katastrofaalisesta, kaikkein intensiivisimmästä konfliktista kärsivään 34 alueeseen[footnoteRef:28], joilla palvelut ja tukijärjestelmät eivät juuri lainkaan toimineet. Toiseksi korkeimmalle konfliktin tasolle kuuluivat Hpakan, Mohnyin, Shwegu ja Sumbrapum. Mogaung, Chipwi, Myitkyina, Tanai ja Tsawlaw kuuluivat keskitasolle ja Kachinin osavaltion pohjoiset Injangyang, Khaunghlanhphu, Machanbaw, Nawngmun ja Puta-O kuuluivat konfliktin tasoltaan toiseksi matalimpaan kategoriaan.[footnoteRef:29] [28:  Muita katastrofaalisen tason konfliktin alueita ovat ainakin Kyakkyi Bagossa, Loikaw Kayassa, Hpapun ja Kawkareik Kayinissa, Gangay, Myaing, Pakokku ja Saw Magwayssa, Maungdaw Rakhinessa, Kale, Kani, Monywa, Pale, Salingyi, Shwebo Ye-U ja Yinmabin Sagaingissa ja Pekon Shanissa ja Launglon ja Thanintharyin kaupunki Thanintharyissa.]  [29:  MPC 09/2026, s. 2–3; MIMU 2012.] 

Taulukko 1. Turvallisuusvälikohtaukset vuoden 2021 jälkeen alueittain[footnoteRef:30]. [30:  ACLED 28.10.2026.] 

	Maakunta
/osavaltio
	2021
	2022
	2023
	2024
	2025
	1.1.–23.10.2026

	Ayeyarwady
	178
	136
	40
	83
	348
	189

	Bago
	205
	236
	659
	1365
	1365
	644

	Chin
	239
	381
	296
	395
	209
	414

	Kachin
	775
	430
	561
	769
	656
	582

	Kayah
	249
	443
	335
	122
	211
	179

	Kayin
	291
	525
	474
	492
	922
	590

	Magway
	590
	908
	988
	1233
	1388
	1126

	Mandalay
	664
	680
	785
		1389
	1219
	637

	Mon 
	264
	429
	445
	480
	353
	294

	Nay Pyi Taw
	41
	15
	28
			36
	25
	15

	Rakhine
	57
	343
	276
	1825
	832
	798

	Sagaing
	1498
	2927
	2351
	2249
	1751
	1376

	Shan
	900
	671
	1292
	1647
	1084
	372

	Tanintharyi
	141
	585
	618
	770
	742
	585

	Yangon
	757
	574
	171
	249
	207
	158

	Yhteensä
	6829
	9286
	9320
	13110
	11362
	7971


Taulukko 2. Turvallisuusvälikohtaukset vuoden 2021 jälkeen Kachinin osavaltiossa piirikunnittain[footnoteRef:31]. [31:  ACLED 28.10.2026.] 

	Piirikunta
	2022
	2023
	2024
	2025
	1.1.–23.10.2026

	Bhamo
	102
	169
	301
	169
	224

	Mohnyin
	192
	220
	196
	344
	261

	Myitkyina
	95
	158
	249
	125
	63

	Puta-O
	41
	14
	23
	18
	34

	Yhteensä
	430
	561
	769
	656
	582






 


Taulukko 3. Turvallisuusvälikohtaukset vuoden 2021 jälkeen Bhamon piirikunnassa kylätasolla[footnoteRef:32]. [32:  ACLED 28.10.2026.] 

	Piirikunta
	2022
	2023
	2024
	2025
	1.1.–23.10.2026

	Bhamon kaupunki
	19
	22
	96
	136
	62

	Mansi
	15
	8
	69
	5
	3

	Momauk
	30
	51
	122
	5
	3

	Shwegu
	38
	88
	14
	23
	156

	Yhteensä
	102
	169
	301
	169
	224










Siviiliuhrit
Myanmarin sisällissota on vaatinut Aasian konflikteista suurimman määrän kuolonuhreja, joiden määrän ACLED arvioi ylittäneen 100 000 rajan heinäkuussa 2026. Lukuun sisältyy sekä siviilejä että sotilaita.[footnoteRef:33] Assistance Association for Political Prisoners (AAPP) -järjestö on kyennyt vahvistamaan Myanmarin sotilashallinnon tappaneen varmuudella ainakin 8600 siviiliä vuosina 2021–2026.[footnoteRef:34] YK:n ihmisoikeustarkkailija arvioi todellisen siviiliuhrien määrän huomattavasti korkeammaksi johtuen tiedonhankintaan liittyvistä haasteista[footnoteRef:35] Myanmarissa.[footnoteRef:36]  [33:  CFR 10.7.2026.]  [34:  AAPP 27.10.2026.]  [35:  Myanmarin turvallisuustilanteen seurantaan tarvittavan tiedonhankinnan haasteita on käsitelty laajemmin Maatietopalvelun aiemmassa vastauksessa (Maatietopalvelu 24.3.2026). ]  [36:  UN HRC 4.3.2026, kohta 41.] 

Omaa seurantaansa tekevä Myanmar Peace Monitor -järjestö on tilastoinut ajanjaksolla 1.4.2022–5.10.2026 yli 10 000 konfliktista johtunutta siviilikuolemaa. Siviiliuhreista 2499 on aiheutunut Sagaingissa, 1509 Rakhinessa, 1099 Shanissa, 1009 Mandalayssa, 705 Magwayssa ja 686 Kachinissa. Lopuissa maakunnissa on raportoitu yhteensä noin 2700 siviilikuolemaa.[footnoteRef:37] Vuosi 2025 oli siviilikuolleisuudeltaan yksi korkeimmista vuosista vallankaappauksen jälkeen, jollloin YK kykeni vahvistamaan ainakin 1500 siviilin kuolleen maassa. Lisäksi YK pyrki edelleen selvittämään lähes 4500 siviilin kuolemaa.[footnoteRef:38] YK:n seurannan mukaan Myanmarissa tehtiin vuoden 2025 aikana noin 4000 ihmisoikeusrikkomusta, jotka koskettivat 200 000 ihmistä. Myanmarin sotilashallinto oli vastuussa 60 prosentista tapauksista ja vastarintaryhmät neljäsosasta teoista.[footnoteRef:39] Myanmar Peace Monitor on tilastoinut ajanjaksolla huhtikuusta 2022 heinäkuun loppuun 2026 ainakin 432 viisi tai enemmän kuolonuhreja aiheuttanutta tapausta, joissa on yhteensä kuollut yli 4500 siviiliä. Tammikuusta 2025 heinäkuuhun 2026 Myanmarissa oli 197 useita siviiliuhreja aiheuttanutta tapausta, joissa kuoli yhteensä yli 2000 siviiliä.[footnoteRef:40]  [37:  MPM 5.10.2026.]  [38:  MPC 09/2026, s. 7–8. ]  [39:  MPC 09/2026, s. 7.]  [40:  DMG 17.10.2026.] 

YK:n mukaan Kachinissa siviilit kärsivät ilmaiskuista, pommituksista, mielivaltaisista pidätyksistä, pakkovärväämisestä, liikkumisrajoituksista ja räjähdesaasteista.[footnoteRef:41] Network for Human Rights Documentation Burma (ND Burma) on helmikuun 2021 sotilasvallankaappauksen jälkeen raportoinut Kachinissa 1144 ihmisoikeusloukkausta, jotka ovat koostuneet pääosin laittomista tapoista (277), omaisuuden tuhoamisista (218) ja mielivaltaisista pidätyksistä (163).[footnoteRef:42]  [41:  MPC 09/2026, s. 4.]  [42:  ND Burma 30.9.2026.] 

Maan sisäisesti siirtymään joutuneet
Myanmarissa maan sisäisesti siirtymään joutuneiden määrä on kasvanut vuosi vuodelta helmikuun 2021 sotilasvallankaappauksesta lähtien ja se nousi yli neljään miljoonaan lokakuussa 2026. YK:n tietojen mukaan sisäisesti siirtymään joutuneista 234 000 on lähtenyt kodeistaan jo ennen vuoden 2021 sotilasvallankaappausta ja loput 3,8 miljoonaa on paennut helmikuun 2021 jälkeen. Yli neljäsosa (1,3 miljoonaa) maan sisäisesti siirtyneistä on lähtöisin Kachinin naapurimaakunnasta Sagaingista, jonka jälkeen seuraavaksi eniten siirtymään joutuneita on lähtenyt Rakhinesta (507 700), Magwaysta (473 000), Bagosta (316 000), Tanintharyista (269 700), Kayinista (268 200) ja Kachinista (264 400). Lopuista maakunnista on lähtenyt yhteensä noin 600 000 maan sisäisesti siirtymään joutunutta.[footnoteRef:43] Lisäksi 1,5 miljoonaa myanmarilaispakolaista oleskelee Bangladeshissa, Malesiassa, Intiassa, Thaimaassa ja Indonesiassa.[footnoteRef:44] [43:  UNHCR 15.10.2026.]  [44:  UN HRC 4.3.2026, kohta 60.] 

YK on raportoinut vain rajallisista maan sisäisesti siirtymään joutuneiden paluista joillekin Kachinin alueille, joita järjestö pitää ennenaikaisina ja leirien sulkemisista, elintason heikkenemisestä, omaisuuden menetyksestä ja kaivos- ja muusta liiketoiminnasta johtuvina.[footnoteRef:45] [45:  MPC 09/2026, s. 4.] 


Taulukko 4. Maan sisäisesti siirtymään joutuneet alueittain (10/2026)[footnoteRef:46]. [46:  UNHCR 15.10.2026.] 

	Maakunta/ osavaltio
	IDP:t
	Maakunta/ osavaltio
	IDP:t

	1. Sagaing
	1 335 200
	8. Kayah
	137 800

	2. Rakhine
	507 700
	9. Shan
	118 000

	3. Magway
	473 700
	10. Chin
	117 900

	4. Bago 
	316 000
	11. Mandalay
	116 300

	5. Tanintharyi
	269 700
	12. Mon
	99 400

	6. Kayin
	268 200
	13. Ayeyarwady
	22 800

	7. Kachin
	264 400
	14. Yangon
	3900











Humanitaarinen tilanne
Myanmarin humanitaarinen tilanne on heikentynyt pitkittyneen aseellisen selkkauksen sekä vähenevien resurssien seurauksena. Myanmarin saama humanitaarinen apu on ollut tarpeeseen nähden selvästi alimitoitettua vuodesta 2022 lähtien, ja avun määrä romahti entisestään merkittävästi vuoden 2025 Yhdysvaltojen USAID-avustusten mittavien leikkausten seurauksena. Yhdysvallat on edelleen toiseksi merkittävin humanitaarisen avun rahoittaja Myanmarissa Australian jälkeen, vaikka Yhdysvaltojen rahoitus vastaa vuonna 2026 enää neljäsosaa aiemmasta.[footnoteRef:47] Yhdistyneiden kansakuntien humanitaarisista asioista vastaavan toimiston (OCHA) arvion mukaan lähes kolmasosa Myanmarin väestöstä (16,2 miljoonaa ihmistä) tarvitsee humanitaarista apua vuonna 2026.[footnoteRef:48] Aseellisen konfliktin seurauksena kouluja on suljettu, perusterveydenhuoltoa ei ole saatavilla suurelle osalle väestöstä ja tautiepidemioiden, kuten koleran, malarian ja dengue-kuumeen, puhkeamiset ovat yleisiä.[footnoteRef:49] Kachinin osavaltio ei kuulu niiden maan keskiosissa sijaitsevien alueiden joukkoon, joiden humanitaarinen tilanne heikkeni maaliskuun 2025 maanjäristyksen seurauksena.[footnoteRef:50]   [47:  UN HRC 4.3.2026, kohta 93.]  [48:  OCHA 12/2025, s. 10.]  [49:  OCHA 12/2025, s. 10, 41–42.]  [50:  OCHA 12/2025, s. 8.] 

Myanmar kuuluu kuuden maailmassa eniten ruoan puutteesta kärsivän maan joukkoon.[footnoteRef:51] Myanmarin sotilashallinto estää järjestelmällisesti sodankäynnin keinona ruoan, lääkkeiden ja muiden tarvikkeiden toimitukset maan konfliktialueille. Sairaalat ja terveyskeskukset ovat tyypillisiä ilmaiskujen kohteita. Insecurity Insight -järjestö on raportoinut Myanmarissa vuosina 2021–2025 yli 1800 terveydenhuoltoa vastaan kohdistettua hyökkäystä[footnoteRef:52], mikä on maailmassa eniten Gazan ja Ukrainan jälkeen[footnoteRef:53]. Myanmar on vuodesta 2021 lähtien kuulunut Gazan ohella niiden maailman alueiden joukkoon, joissa pidätetään kaikkein eniten terveydenhuollon työntekijöitä.[footnoteRef:54] [51:  OCHA 12/2025, s. 10.]  [52:  UN HRC 4.3.2026, kohta 57, 63.]  [53:  Insecurity Insight 06/2026, s. 10.]  [54:  Insecurity Insight 06/2026, s. 67.] 

Kachinin osavaltion humanitaariset olosuhteet ovat heikentyneet pitkittyneen aseellisen selkkauksen, laajan maan sisäisen siirtolaisuuden, talouden ja elinkeinojen romahtamisen sekä ilmastokriisien seurauksena.[footnoteRef:55] OCHAn joulukuun 2025 raportin mukaan akuutti aliravitsemus on lisääntynyt merkittävästi Kachinin maakunnassa.[footnoteRef:56] OCHAn joulukuun 2025 viisiportaisessa luokituksessa Kachinin maakunnan alueista humanitaarisen avun tarve oli kaikkein suurin Momaukissa ja Waingmaw’ssa ja toiseksi vakavimmalla tasolla Bhamossa ja Hpakanissa. Muualla Kachinissa avun tarve oli keskitasolla.[footnoteRef:57] Kachinin maakunnassa Bhamon, Shwegun, Mansin, Hpakanin ja Momaukin sekä kaikkein pohjoisimmat Machanbaw’n, Nawngmunin, Khaunglanhphun ja Sumbrapumin piirikunnat kuuluivat Myanmarissa humanitaarisille toimijoille kaikkein vaikeapääsyisimpien alueiden joukkoon.[footnoteRef:58]  [55:  UNICEF 16.9.2026, s. 2.]  [56:  OCHA 12/2025, s. 9.]  [57:  OCHA 12/2025, s. 14; MIMU 2013.]  [58:  OCHA 12/2025, s. 21; MIMU 2013.] 

1. Millainen on Bhamon piirikunnan ja kaupungin turvallisuus- ja humanitaarinen tilanne?
Bhamo on pääkaupunki Myitkyinan jälkeen Kachinin osavaltion suurin kaupunki, jonka asukasluku on arviolta 125 000 koostuen bamar-, shan- ja kachin-kansojen asukkaista.[footnoteRef:59] Bhamon kaupunki sijaitsee strategisesti merkittävän kauppa- ja huoltoreitin varrella, mikä on tehnyt siitä Myanmarin sotilashallinnon ja Kachan Independence Army -kapinallisryhmän välisten jatkuvien taisteluiden alueen. KIA ja KDPF (Kachin People’s Defense Forces) hyökkäsivät Bhamoon 4.12.2024 ja saivat suurimman osan kaupunkia hallintaansa kesäkuuhun 2025 mennessä. Tuhopolttojen, pommitusten ja ilmaiskujen seurauksena tuhoutui kaupungin keskeistä infrastruktuuria, kuten siviiliasuntoja, temppeli, kirkko ja kouluja.[footnoteRef:60] Joulukuun 2024 taisteluissa Bhamossa kuoli ainakin 200 siviiliä ja arviolta 50 000 pakeni Shweguun, Kathaan, Mandalayhin, Myitkyinaan ja muualle Myanmariin.[footnoteRef:61] Taistelut Kachinissa jatkuivat talvella 2026 ja tuhannet Bhamon asukkaat olivat edelleen maan sisäisinä pakolaisina. Helmikuussa 2026 KIA liittolaisineen ilmoitti hallitsevansa 90 prosenttia Bhamon piirikunnan 71 kylästä.[footnoteRef:62] Center for Strategic & International Studies (CSIS) arvioi Myanmarin sotilashallinnon lähettäneen vuonna 2025 noin 3000 sotilasta puolustamaan Bhamon kaupunkia ja tehneen Bhamoon päivittäin vakavimmillaan jopa 50 ilmaiskua.[footnoteRef:63] Myanmarin sotilashallinnon ilmatilan hallinta esti KIAa valtaamasta kaupunkia kokonaan.[footnoteRef:64] [59:  Myanmar Now 2.2.2026.]  [60:  CIR 23.9.2025.]  [61:  MPM 18.12.2024.]  [62:  Myanmar Now 2.2.2026.]  [63:  CSIS 22.7.2025.]  [64:  Irrawaddy 8.5.2025.] 

Myanmarin sotilashallinto julisti keväällä 2026 pidettyjen näytösvaalien jälkeen ”100 päivän sotilaallisen kampanjan”, joka käynnistyi raskailla tykistö- ja lennokki-iskuilla useisiin kaupunkeihin[footnoteRef:65] Kachinin osavaltiossa, Sagaingin osavaltion raja-alueella sekä Mandalay-Myitkyina -valtatien varrella Kathan ja Maw Luun ympäristössä, joissa on raportoitu päivittäisistä taisteluista.[footnoteRef:66] Taisteluiden seurauksena Myanmarin sotilashallinto sai valtaansa yli 500 kilometrin pituisen valtatien Mandalaysta Myitkyinaan, mikä mahdollisti lisäjoukkojen ja aseistuksen lähettämisen Kachinin maakuntaan. Lisävahvistusten tarkoituksena on ottaa haltuun Myitkyinasta Bhamoon johtava 190 kilometrin pituinen valtatie, joka on ollut vuodesta 2024 lähtien KIAn ja sen liittolaisten hallinnassa.[footnoteRef:67] [65:  Hyökkäyksen kohteina olivat ainakin Sumbrapum, N’Jang Yang, Chipwi, Tsawlaw, Shwegu ja Bhamo.]  [66:  BNI 28.5.2026.]  [67:  Irrawaddy 19.5.2026.] 

Myanmarin sotilashallinto taistelee Bhamon piirikunnan hallinnasta Kachin Independence Armyn ja sen liittolaisten kanssa edelleen lokakuussa 2026. Bhamossa ja Shwegussa on voimassa sotatila ja KIAn joukot ovat aiheuttaneet raskaita tappioita Myanmarin sotilashallinnolle. Myanmarin sotilasjuntan raportoitiin lokakuun 2026 lopulla lähettäneen Bhamoon 1000 sotilasta taisteluiden vahvistukseksi. Bhamossa ja Momauk-käytävällä on raportoitu lokakuussa 2026 lähes päivittäisistä ilmaiskuista. Tuhansien ihmisten on raportoitu paenneen kodeistaan Bhamossa ja Shwegussa taisteluiden seurauksena.[footnoteRef:68] Shweguun on paennut noin 6500 maan sisäisesti siirtymään joutunutta Bhamosta, Mansista ja Momaukista. He kärsivät asumisen haasteista, taloudellisista vaikeuksista ja kasvavasta ruoan, lääkkeiden ja muiden perustarvikkeiden puutteesta.[footnoteRef:69] [68:  BNI 22.10.2026.]  [69:  Pajau Media 25.3.2026.] 

Konfliktitietokanta ACLED raportoi vuonna 2024 Bhamon piirikunnassa 301 turvallisuusvälikohtausta, joista 96 oli Bhamon kaupungissa. Bhamon kaupungin välikohtauksista 53 oli pääasiassa sotilasjuntan ja KIAn välisiä taisteluita, jotka kiihtyivät loppuvuonna. Sotilasjuntta teki Bhamossa 13 ilmaiskua. Lisäksi kaupungissa raportoitiin 27 muuta räjähdeiskua ja kolme siviileihin kohdistettua väkivallantekoa.[footnoteRef:70]  [70:  ACLED 28.10.2026.] 

Konfliktitietokanta ACLED raportoi vuonna 2025 Bhamon piirikunnassa 169 turvallisuusvälikohtausta, joista 136 oli Bhamon kaupungissa. Bhamon kaupungin välikohtauksista 100 oli pääasiassa sotilasjuntan ja KIAn välisiä taisteluita, jotka jatkuivat läpi vuoden. Sotilasjuntta teki Bhamossa 31 ilmaiskua. Lisäksi Bhamossa raportoitiin neljä eri osapuolten tekemää räjähdeiskua ja yksi siviileihin kohdistettu väkivallanteko.[footnoteRef:71] [71:  ACLED 28.10.2026.] 

Konfliktitietokanta ACLED raportoi 23.10. mennessä vuonna 2026 Bhamon piirikunnassa 224 turvallisuusvälikohtausta, joista 62 oli Bhamon kaupungissa. Bhamon kaupungin välikohtauksista 43 oli pääasiassa otilasjuntan ja KIAn välisiä taisteluita, jotka kiihtyivät syys-lokakuussa, ja loput 19 oli sotilasjuntan erityisesti syyskuussa tekemiä ilmaiskuja.[footnoteRef:72] [72:  ACLED 28.10.2026.] 

2. Millainen on Yangonista/Mandalaysta Bhamoon vievän matkareitin turvallisuustilanne?
Bhamon kaupungissa on siviilikäyttöön tarkoitettu lentokenttä, jossa ei kuitenkaan ole Flighradarin mukaan lokakuussa 2026 lentoliikennettä.[footnoteRef:73] Aikaisemmin Myanmar Airways on lentänyt Yangonista Mandalayn ja Myitkyinan kautta Bhamoon neljä kertaa viikossa.[footnoteRef:74] Radio Free Asian mukaan Bhamon lentokenttä ei ole ollut siviilien käytettävissä 4.12.2024 lähtien Bhamon kaupungissa puhjenneiden taisteluiden jälkeen. Kachin Independence Army liittolaisineen sai Bhamon lentokentän hallintaansa tammikuussa 2025[footnoteRef:75] ja sotilasjuntta sai vallattua sen takaisin elokuussa 2025[footnoteRef:76]. Taistelut Bhamon kaupungin ja lentokentän hallinnasta ovat jatkuneet lokakuussa 2026.[footnoteRef:77] [73:  Flightradar24 26.10.2026. ]  [74:  Logistics Cluster (päiväämätön). ]  [75:  RFA 27.1.2025.]  [76:  Irrawwaddy 8.8.2025.]  [77:  ACLED 28.10.2026.] 

YK on syyskuussa 2026 raportoinut Kachinin osavaltiossa liikenneyhteyksien katkeamisesta ja sotilaiden ylläpitämistä tarkastuspisteistä, joilla on raportoitu maksujen perimisestä, omaisuuden haltuunotosta, ahdistelusta, pidätyksistä ja seksuaalisesta hyväksikäytöstä.[footnoteRef:78] YK:n mukaan Kachinin osavaltio kuuluu Myanmarissa liikkumisrajoituksista kaikkein eniten kärsivien alueiden joukkoon, mikä on estänyt humanitaarisen avun pääsemistä alueelle. Myanmarin sotilashallinto rajoittaa tahallisesti sodankäynnin keinona[footnoteRef:79] ruoan, valuutan, tietoliikenneyhteyksien ja ihmisten pääsyä alueille, joilla esiintyy aseellista vastarintatoimintaa.[footnoteRef:80]  [78:  MPC 09/2026, s. 4, 8.]  [79:  Strategiaa kutsutaan englanniksi nimellä four cuts, burmaksi hpyat lay hpyat.  ]  [80:  MPC 09/2026, s. 8.] 

Valtatie Yangonista Mandalayn kaupunkiin on pysynyt sotilasjuntan hallinnassa. ACLEDin heinäkuun 2026 raportoinnin mukaan sotilasjuntta oli saanut hallintaansa myös Mandalaysta Sagaingin kautta Kachinin osavaltioon johtavan valtatien, mutta Kachinin sisäisten Bhamoon ja Myitkyinaan johtavien teiden hallinnasta käytiin taisteluita.[footnoteRef:81] Mandalay-Myitkyina -valtatien on raportoitu ajoittain olleen suljettu liikenteeltä aktiivisten taisteluiden takia.[footnoteRef:82] Syyskuun lopussa 2026 Mandalaysta Bhamoon johtavan valtatien varrella oli käynnissä KIAn ja sotilasjuntan välisiä taisteluita.[footnoteRef:83] [81:  ACLED 6.8.2026.]  [82:  Pajau Media 28.5.2026.]  [83:  Irrawaddy 30.9.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

